EkBass/fiwiki-20250220-pages-articles huggingface dataset:
Carl Billsten vanhempi

Carl Billsten vanhempi (1605–1673) oli Pinjaisten ja Fagervikin ruukkien perustaja sekä Suomen ensimmäinen varsinainen ruukinpatruuna.Suomen kansallisbiografia, s. 603 Hän toimi Turussa tullin vuokraajana eli satamamakasiinien vuokraajana. Viimeistään vuonna 1639 Billsten alkoi rakentaa Pinjaisten eli Billnäsin ruukkia Pohjan pitäjään. Tehdas valmistui vuonna 1640, ja hän sai privilegion vuonna 1641. Ruukki käytti Ojamon malmia, mutta kaivoksen ehdyttyä Billsten tuotti malmia Tukholman saaristosta.Suomen kansallisbiografia, s. 604 Valmistamiaan tuotteita Billsten vei omilla laivoillaan Tukholmaan ja Tallinnaan. Lisäksi ruukkiin kuului huomattava maaomaisuus, josta saatiin puuta masuunin lämmittämiseen sekä ruokatarpeita työntekijöitä varten.Suomen kansallisbiografia, s. 605 Billstenin kuoltua ruukin patruunana jatkoi hänen poikansa Carl Billsten nuorempi. ==Kirjallisuutta== * == Lähteet == Luokka:Suomalaiset ruukinpatruunat Luokka:Vuonna 1605 syntyneet Luokka:Vuonna 1673 kuolleet
Hakalan koulu

Hakalan koulu on peruskoulu Kotkassa kaupungin itäosassa entisen Karhulan kauppalan alueella. Koulussa toimivat vuosiluokat 1–6 ja sen oppilasmäärä on noin 170 (2011). ==Historia== Hakalan koulun historia alkaa Sunilan yhteiskoulun perustamisesta vuonna 1960. Koulu oli aluksi 5-luokkainen oppikoulu. Arkkitehti Osmo Siparin suunnittelema koulurakennus valmistui vuonna 1961. Voimistelusali valmistui vuonna 1964. Vuonna 1967 koulu muuttui 8-luokkaiseksi oppikouluksi ja lukiosiipi valmistui vuonna 1969. Vuonna 1974 peruskoulujärjestelmään siirryttäessä koulun uudeksi nimeksi tuli Hakalan peruskoulun yläaste ja lukio. Lukion nimi vaihtui vuonna 1985 Sunilan lukioksi. Lukio lakkautettiin vuonna 1991 ja yläaste vuonna 1995. Nykymuotoinen Hakalan koulu syntyi vuonna 1995, jolloin Metsäkulman ja Sunilan ala-asteet, Tapion erityiskoulu sekä Hakalan yläaste lakkautettiin ja koulusta muodostettiin peruskoulun vuosiluokat 1–6 käsittävä oppilaitos. ==Lähteet== ==Aiheesta muualla== *Hakalan koulun verkkosivut Luokka:Kotkan peruskoulut
Syväjärvi

Syväjärvi voi tarkoittaa seuraavia: ;asutusalue * Syväjärvi, kylä Jämsän Länkipohjalla * Syväjärvi, kylä Kauhavalla * Syväjärvi, kylä Sodankylässä ;järviä: * Syväjärvi, järvi Hämeenlinnan Porraskoskella * Syväjärvi, järvi Ilomantsissa * Syväjärvi, järvi Ilomantsissa Petkeljärven kansallispuistossa * Syväjärvi, järvi Inarissa Lapin maakunnassa. * Syväjärvi, järvi Jaaman hallintopiirissä Leningradin alueella Venäjällä. * Syväjärvi, järvi Jyväskylässä * Syväjärvi, järvi Jämsän Länkipohjalla ja Oriveden Längelmäellä * Syväjärvi, järvi Jämsän Pihlaistossa * Syväjärvi, järvi Jämsänkosken Syväjärvenmutkassa * Syväjärvi, järvi Kangasalan Mattilankylällä * Syväjärvi, järvi Kangasalla Pajulassa ja Orivedellä * Syväjärvi, järvi Kangasalan Savolla * Syväjärvi, järvi Kangasniemellä * Syväjärvi, järvi Kannonkosken Kannonpäällä * Syväjärvi, järvi Kannonkoskella, yhteydessä viereiseen Pudasjärveen * Syväjärvi, järvi Kauhavan Kortesjärvellä * Syväjärvi, järvi Kihniössä * Syväjärvi, järvi Kivijärven Saunakylässä * Syväjärvi, järvi Kuhmoisten Jyrkysenkulmalla * Syväjärvi, järvi Kuhmoisten Kärpänkylässä * Syväjärvi, järvi Laukaan Myllypohjalla * Syväjärvi, järvi Laukaan Vehniöllä * Syväjärvi, järvi Myrskylässä * Syväjärvi, järvi Oriveden Ristijärvellä * Syväjärvi, järvi Oriveden Untavalla * Syväjärvi, järvi Pellossa * Syväjärvi, järvi Pihtiputaan Kojolassa * Syväjärvi, järvi Pihtiputaan Korppisissa * Syväjärvi, järvi Pälkäneellä * Syväjärvi, järvi Rautalammin kirkonkylässä * Syväjärvi, järvi Rautalammilla lähellä Konnekoskea * Syväjärvi, järvi Ruokolahdella * Syväjärvi, järvi Ruovedellä * Syväjärvi, järvi Sastamalan Kiikassa * Syväjärvi, järvi Sodankylän Syväjärvellä * Syväjärvi, järvi Sodankylässä, osa Kelujärveä * Syväjärvi, järvi Sastamalassa Suodenniemellä * Syväjärvi, järvi Tampereen Särkänperällä * Syväjärvi, järvi Tampereen Viitapohjassa * Syväjärvi, järvi Viitasaaren Kotvalassa * Syväjärvi, järvi Virtain Jähdyspohjassa * Syväjärvi, järvi Virtain Monoskylässä * Syväjärvi, järvi Virtain Nesteenperällä * Syväjärvi, järvi Virtain Siekkiskylässä * Syväjärvi, järvi Ylöjärvellä * Syväjärvi, järvi Äänekoskella * Alimmainen Syväjärvi, järvi Hartolassa * Keskimmäinen Syväjärvi, järvi Hartolassa * Ylimmäinen Syväjärvi, järvi Hartolassa ;henkilöitä: * Antti Syväjärvi (s. 1968), suomalainen professori, Lapin yliopiston rehtori 2020– * Kari-Pekka Syväjärvi (s. 1987), suomalainen jalkapallomaalivahti * Ville Syväjärvi (s. 1983), suomalainen jalkapalloilija. Luokka:Järvien täsmennyssivut
Carl Billsten nuorempi

Carl Billsten nuorempi (noin 1635–1691) oli Pinjaisten ja Fagervikin ruukkien johtaja isänsä Carl Billsten vanhemman jälkeen ja Skogbyn masuunin perustaja.Suomen kansallisbiografia, s. 605 Billsten panosti ruukeissaan kankiraudan tuottamisen ohessa myös erilaisiin valutuotteisiin ja taontaan. Fagervikissa tuotettiin nauloja, hevosenkenkiä, uunipeltejä, sirppejä, auranteriä ja muita vastaavia esineitä.Suomen kansallisbiografia, s. 606 Kukoistavan teollisen tuotannon varjopuolena olivat syytökset laittomasta liiketoiminnasta, joita esitettiin Billstenia kohtaan kahden vuosikymmenen ajan. Vaikutusvaltaisen patruunan onnistui kuitenkin viivyttää asian käsittelyä vuosien ajan ja lopulta vesittää oikeusjuttu. Samalla Billsten vietti suurellista elämää ruukinkartanollaan, ja erityisesti tuhlailevasta elämästä on jäänyt muistiin Billstenin Katarina-tyttären ja Uudenmaan ja Hämeen läänin veromestarin Arvid Carlstedtin ylelliset häät vuonna 1688.Suomen kansallisbiografia, s. 607 Avioliitostaan porvari Wellam Heyn tyttären kanssa Billstenillä oli poika Carl, joka aateloitiin nimellä von Bildsten. ==Kirjallisuutta== * * == Lähteet == Luokka:Suomalaiset liikemiehet Luokka:Vuonna 1635 syntyneet Luokka:Vuonna 1691 kuolleet
Augusto De Luca

Augustus De Luca (s. 1. heinäkuuta 1955 Napoli) on italialainen valokuvaaja. Hän on tehnyt 1970-luvulta lähtien muotokuvia EduEDA. Carla Fraccin muotokuva EduEDA. ja arkkitehtuurikuvaustaIl Giornale.it. 1980-luvulla De Luca suuntautui mustavalkoisesta kohti värikuvausta, materiaaleinaan muun muassa Instant Kodak, Polaroid ja diafilmiColor EduEDA.Kodak Instant EduEDA.. De Luca suoritti lakitutkinnon, mutta keskittyi sitten valokuvaukseen ja ryhtyi ammattikuvaajaksi 1970-luvun puolivälissä. Hänen minimalistisen pelkistetyt kuvansa liikkuvat perinteisen ja kokeilevan valokuvauksen välimaastossa. Hänen kuviaan on ollut esillä monissa näyttelyissä myös Italian ulkopuolella, kuten Arlesin vuosittaisessa Rencontres-valokuvatapahtumassa. Hänen valokuviaan on muun muassa Ranskan kansalliskirjaston kokoelmissa. De Lucan kuvia on käytetty äänilevyjen kansissa, puhelukorteissa ja mainonnassa, ja hän on julkaissut toistakymmentä valokuvateosta erityisesti Italian tunnetuimmista kaupungeista. Vuonna 1996 De Luca sai Città di Roma -palkinnon kirjastaan Roma Nostra. == Julkaisut == * Napoli mia.(Centro Il Diaframma / Canon Edizioni Editphoto Srl - 1986) * Trentuno napoletani di fine secolo. Electa, Napoli 1995, ISBN 8843552066 * Roma nostra. Suggestive immagini fotografiche di una Roma senza tempo. Gangemi Editore, Rooma 1996, ISBN 978-88-7448-705-9 * Napoli Grande Dame. Gangemi Editore, Rooma 1997, ISBN 978-88-7448-775-2 * Il Palazzo di giustizia di Roma. Gangemi Editore, Rooma 1998, ISBN 978-88-492-0231-1 * Firenze : frammenti d'anima. Gangemi Editore, Rooma 1998, ISBN 978-88-7448-842-1 * Bologna in particolare. Gangemi Editore, Rooma 1999, ISBN 978-88-7448-980-0 * Milano senza tempo. Gangemi Editore, Rooma 2000, ISBN 978-88-492-0093-5 * Torino in controluce. Gangemi Editore, Rooma 2001, ISBN 978-88-492-0211-3 * Tra Milano e Bologna appunti di viaggio. Gangemi Editore, Rooma 2002, ISBN 978-88-7448-980-0 * Swatch Collectors Book 1. Editore M. Item - Sveitsi 1992, ISBN 88-86079-01-X * Swatch Collectors Book 2. Editore M. Item - Sveitsi 1992, ISBN 88-86079-00-1 ==Lähteet== == Aiheesta muualla == * Augusto De Luca EduEDA * To Arch Magazine Luokka:Italialaiset valokuvaajat Luokka:Vuonna 1955 syntyneet Luokka:Elävät henkilöt
Kongressipuolue

Kongressipuolue voi tarkoittaa seuraavia: * Intian kongressipuolue (, intialainen puolue * Nepalin kongressipuolue (नेपाली काँग्रेस), nepalilainen keskusta-sosiaalidemokraattinen puolue * Kongressipuolue (al-Mu’tamar min ajl il-Jumhūriyyah, , tunisialainen sosiaalidemokraattinen puolue
Syyskuun kyy

Syyskuun kyy on suomalaisen muusikko ja lauluntekijä Lauri Tähkän ensimmäinen soolosingle, joka julkaistiin 5. syyskuuta 2011. Kappale sisältyy hänen lokakuussa 2011 julkaistulle ensimmäiselle soolouransa studioalbumilleen Polte. Tähkä työsti kappaletta vuoden. Musiikkivideon kappaleeseen on ohjannut Jukka Salo. Video on kuvattu Helsingin Vasikkasaaressa sijaitsevassa vanhassa öljysäiliörauniossa. Single debytoi Suomen virallisen listan sijalla 12. Parhaimmillaan se on ollut listan sijalla yhdeksän. == Muusikot == * Lauri Tähkä – laulu, akustinen kitara, sävellys, sanoitus * Marko Timonen – rummut * Arttu Hasu – basso * Milla Viljamaa – piano * Riku Mattila – akustinen kitara * Anssi Växby – jousisovitus == Lähteet == Luokka:Vuoden 2011 kappaleet Luokka:Lauri Tähkän kappaleet
Karhuvuoren koulu

Karhuvuoren koulu on peruskoulu Karhuvuoren kaupunginosassa Kotkassa. Koulussa toimivat vuosiluokat 6–9 ja sen oppilasmäärä on noin 450 (2016).https://peda.net/kotka/perusopetus/karhuvuoren- koulu/meid%C3%A4n-koulumme/historia Karhuvuoren vanha koulurakennus valmistui vuonna 1973. Samassa rakennuksessa toimi myös Karhuvuoren kirjasto. Koulussa oli homeongelma ja koululaiset joutuivat siirtymään evakkoon Jylpyn ammattikorkeakoulun tiloihin syyskuussa 2012. Vanha koulurakennus purettiin vuonna 2014. Uusi koulurakennus valmistui joulukuussa 2015 ja avattiin tammikuussa 2016. Samassa yhteydessä avattiin Karhuvuoren kirjasto uusissa tiloissa koulurakennuksen päädyssä. Koulun rakentamiskustannukset arvioitiin etukäteen 13,6 miljoonaksi euroksi. Uuteen kouluun ei rakennettu liikuntasalia, sillä aivan koulun naapurissa on urheilutalo. Koulun vihkiäiset olivat 25. marraskuuta 2016. Koulurakennuksessa toimii myös nuorisotila Welho. Uuden koulurakennuksen takana on värikartta, jonka värit kaatuvat koulun sisätiloihin. Koko koulu on sisustettu ja rakennettu värikkäästi. Huhtikuussa 2019 myös uudessa koulurakennuksessa alettiin selvittää mahdollisia sisäilmaongelmia. == Lähteet == Luokka:Kotkan peruskoulut
Ruonalan koulu

Ruonalan koulu on peruskoulu Kotkassa Ruonalan kaupunginosassa. Koulussa toimivat vuosiluokat 1–5 ja sen oppilasmäärä on noin 200 (2013). ==Lähteet== Luokka:Kotkan peruskoulut
Kartio (sukunimi)

Kartio on suomenkielinen sukunimi: *Kaarlo Kartio (ent. Kalle Juho Hänninen, 1904–1944), näyttelijä *Kai Kartio (s. 1961), taidemuseon johtaja *Leena Kartio (o.s. Karumo, s. 1938) Turun yliopiston siviilioikeuden emeritaprofessori ja entinen kansleri.
Tunisian työväenpuolue

Tunisian työväenpuolue (, ), ennen Tunisian työväen kommunistinen puolue, on tunisialainen puolue. Puolue perustettiin 1986 ja rekisteröitiin virallisesti 2011. Puolueen johtaja ja puoluesihteeri on Hamma Hammami. Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai kolme paikkaa. ==Aiheesta muualla== * Virallinen puoluelehti Luokka:Tunisian puolueet Luokka:Kommunistiset puolueet
HMCS Hamilton

HMCS Hamilton (viirinumero I24) oli Kanadan laivaston Town-luokan hävittäjä toisessa maailmansodassa. == Valmistus == Yhdysvaltain laivasto tilasi Newport-luokan hävittäjän USS Kalkin Bethlehem Steelin Fore Riverin telakalta, missä köli laskettiin 17. elokuuta 1918. Alus laskettiin vesille 24. joulukuuta ja otettiin palvelukseen 29. maaliskuuta 1919.naval-history.net - HMCS Hamilton == Palvelus == Kalk oli Euroopassa aina vuoteen 1920. Yhdysvaltoihin palattuaan alus oli koululaivana, kunnes se siirrettiin reserviin Philadelphiaan. Kesäkuussa 1940 alus palautettiin palvelukseen valvomaan Yhdysvaltain puolueettomuutta. === HMS Hamilton === Alus siirrettiin 23. syyskuuta Britannian kuninkaalliselle laivastolle 3. syyskuuta allekirjoitetun laivoja tukikohdista -sopimuksen nojalla säilyttäen nimensä HMS Kalk. Sille siirtyi 24. syyskuuta brittimiehistö ja alus nimettiin Halifaxissa HMS Hamiltoniksi. Halifaxista alus lähti 1. lokakuuta Newfoundlandin kautta Britteinsaarille. Se saapui 4. lokakuuta St. Johnsiin, jossa se kolaroi sisaraluksensa HMS Georgetownin kanssa kummankin aluksen vaurioituessa pahoin. Aluksen korjaus määrättiin tapahtuvaksi St. Johnsissa New Brunswickissä, jonne se hinattiin. Alusta vesille laskettaessa 26. lokakuuta se otti pohjaan vaurioituen uudelleen. Alus odotti vuoden lopun telakkapaikkaa ja se poistettiin kuninkaallisen laivaston alusluettelosta, joten sen miehistö siirrettiin muille aluksille. === HMCS Hamilton === Vuoden 1941 alkupuoliskon alus oli telakalla korjattavana. Se otettiin 6. heinäkuuta 1941 Kanadan laivaston palvelukseen nimettynä HMCS Hamiltoniksi. Koeajojen päätyttyä alus aloitti 12. heinäkuuta operationaalisen palveluksen läntisessä saattajaosastossa () St. Johnsissa. Alus kolaroi elokuussa Alankomaiden laivaston sukellusveneen Hr. Ms. O 15:n kanssa Halifaxissa. Hävittäjä siirrettiin telakalle korjattavaksi, mistä se palasi palvelukseen lokakuussa. Alus aloitti palveluksensa Halifaxin ja Newfoundlandin välisten saattueiden suojana. Sillä oli runsaasti erilaisia konehuonevikoja, joita jouduttiin toistuvasti korjaamaan telakoilla. Heinäkuussa 1943 aluksella jatkuvat viat estivät sen käytön ja se poistettiin palveluksesta elokuussa. Alus siirrettiin koululaivaksi HMCS Cornwallisiin Halifaxiin. Euroopan sotatoimien päätyttyä toukokuussa 1945 alus sijoitettiin poistolistalle. Se myytiin kesäkuussa Boston Iron and Metal Companylle Baltimoreen romutettavaksi. Alus poistettiin 8. kesäkuuta alusluettelosta ja sen varastot tyhjennettiin. Hinaaja Foundation Security hinasi HMCS Hamiltonin ja HMCS St. Francisisin Baltimoreen. Alukset törmäsivät 14. heinäkuuta yhdysvaltalaiseen kauppalaivaan Winding Gulfiin. Törmäyksessä hinausvaijeri katkesi ja hinauksessa olleet alukset joutuivat tuuliajolle. Yhdysvaltain rannikkovartioston USCG Hornbeam hinasi toisen hylyn Baltimoreen, mutta toinen ajautui rantaan Sakonnet Pointissa Rhode Islandilla. ==Lähteet== * * * === Viitteet === Luokka:Kanadan laivaston Town-luokan hävittäjät Luokka:Kanadalaiset toisen maailmansodan hävittäjät
Hamadi Jebali

Hamadi Jebali (, ; s. 12. tammikuuta 1949) on tunisialainen poliitikko ja islamistisen Ennahda-puolueen puoluesihteeri. Jebali valittiin Tunisian väliaikaseksi pääministeriksi marraskuussa 2011 hänen puolueensa parlamenttivaalien voiton jälkeen. Jebali ilmoitti helmikuun 2013 alussa hajottavansa islamistisen Ennahda-puolueen hallituksen ja muodostavansa tilalle virkamieshallituksen rauhoittaakseen maassa oppositiojohtaja Chokri Belaidin murhan jälkeen puhjenneen kuohunnan. Jebali ilmoitti 19. helmikuuta eroavansa pääministerin tehtävästä epäonnistuttuaan uuden hallituksen muodostamisessa. == Lähteet == == Aiheesta muualla == Luokka:Tunisian pääministerit Luokka:Vuonna 1949 syntyneet Luokka:Elävät henkilöt
Moncef Marzouki

Moncef Marzouki (, kokonimeltään Moncef Ben Mohamed el-Bedoui Marzouki; s. 7. heinäkuuta 1945, Grombalia, Ranskan Tunisia) on tunisialainen poliitikko, ihmisoikeusaktivisti ja sosiaalidemokraattisen Kongressipuolueen puheenjohtaja. Marzouki nimitettiin marraskuussa 2011 maansa väliaikaiseksi presidentiksi parlamenttivaalien jälkeen. Myöhemmin 12. joulukuuta 2011 Marzouki voitti äänestyksen presidentistä ja astui virallisesti presidentin virkaan 13. joulukuuta 2011.Tunisie: Moncef Marzouki succède à Ben Ali comme président "de la 1e république arabe libre" 12.12.2011 Viitattu 13.12.2011 Marzouki oli ehdokkaana myös vuoden 2014 presidentinvaaleissa. Silloin presidentiksi kuitenkin valittiin Nidaa Tounes -puolueen ehdokas Beji Caid Essebsi, joka sai toisessa äänestyksessä 55,68 % äänistä. Marraskuussa 2021 Tunisia antoi Marzoukista kansainvälisen pidätysmääräyksen valtion turvallisuuden vaarantamisesta. Hänet tuomittiin poissaolevana neljäksi vuodeksi vankilaan 22. joulukuuta 2021. Syynä oli, että hän oli vaatinut Ranskaa lopettamaan Kais Saiedin itsevaltaisen hallinnon tukemisen. Marzouki asuu Pariisissa. == Lähteet == == Aiheesta muualla == Luokka:Tunisian presidentit Luokka:Vuonna 1945 syntyneet Luokka:Elävät henkilöt
FanWing

FanWing on brittiläinen prototyyppilennokki. Se käyttää voimanlähteenään siiven päällä pyörivää siipiratasta. FanWing on pääasiassa valmistettu komposiittimateriaaleista. Koneen prototyyppi valmistui 2007, ja se on pääasiassa tarkoitettu kaupunkialueiden valvontaan. Projektista ei ole tullut uutta tietoa vuoden 2008 jälkeen. FanWingin on tarkoitus päästä lopulta jopa 80 minuutin lentoaikoihin. == Tekniset tiedot (prototyyppi) == Luokka:Brittiläiset experimental-ilma-alukset Luokka:2000-vuosikymmenen experimental-ilma-alukset
Kyminkartanon koulu

Kyminkartanon koulu on peruskoulu Kotkassa Kalliokosken kaupunginosassa. Koulussa toimii vuosiluokat 1–5 syksystä 2012 lähtien. Koulun oppilasmäärä on 266 (2013). Koulun lähiympäristössä sijaitsee Äijänvuoren ulkoilumaasto. ==Lähteet== Luokka:Kotkan peruskoulut
Swing Out Sister

thumb|250px|Swing Out Sisterin Corinne Drewery ja Andy Connell Swing Out Sister on vuonna 1985 perustettu brittiläinen pop-yhtye Manchesteristä. Yhtyeen suurin hitti lienee Breakout. == Jäsenet == * Andy Connell * Corinne Drewery == Diskografia == * 1987: It's Better to Travel * 1989: Kaleidoscope World * 1992: Get in Touch with Yourself * 1994: The Living Return * 1997: Shapes and Patterns * 1999: Filth and Dreams * 2001: Somewhere Deep in the Night * 2004: Where Our Love Grows * 2008: Beautiful Mess * 2012: Private View * 2017: Almost Persuaded == Lähteet == == Aiheesta muualla == * Luokka:Brittiläiset popyhtyeet
Sotilasyksiköt Yhdysvaltain sisällissodassa

Yhdysvaltain sisällissodan sotilasyksiköt olivat (pienimmästä suurimpaan) rykmentti, prikaati, divisioona, armeijakunta ja armeija. == Rykmentti == Rykmentit () olivat sekä Unionilla että Konfederaatiolla kutakuinkin samanlaiset. Rykmentit koottiin usein saman asuinalueen, uskonnon tai etnisen taustan mukaan. Siksi sodassa toimi esimerkiksi saksalaistaustaisten, mustien ja juutalaisten omia rykmenttejä. Sisällissodan alussa rykmentit olivat heikosti organisoituja: Yksittäiset ihmiset kiersivät yhteisössä keräämässä vapaaehtoisia sotilaita omaan rykmenttiinsä. Kun vaadittu miesvahvuus oli saavutettu, vapaaehtoiset ilmoittautuivat armeijalle ja valitsivat rykmentille johtajan ja päättivät joskus itse jopa univormusta ja aseista. Sekä Unionilla että Konfederaatiolla täyden rykmentin vahvuus oli tuhat miestä, joskin rykmenttien todellinen koko oli usein tappioiden vuoksi vain noin puolet siitä. Valtaosa kummankin osapuolen vapaaehtoisrykmenteistä oli jalkaväkeä. === Unioni === Unionin rykmentti koostui 10 komppaniasta, jotka koostuivat kukin 97 sotilaasta ja kolmesta upseerista. Komppaniat jaettiin edelleen kahteen joukkueeseen ja joukkueet kahteen ryhmään. Rykmenttiä johti eversti, jota auttoivat everstiluutnantti ja majuri. === Konfederaatio === Konfederaatiossa rykmentti koostui 1000 miehestä, joita johtivat kapteeni, kolme luutnanttia, 4 kersanttia ja 4 korpraalia. Sodan alkamisen jälkeen Konfederaatio määräsi osavaltiot vastaamaan rykmenttien uusien sotilaiden rekrytoimisesta, organisoimisesta ja koulutuksesta. == Prikaati == Prikaatiin () kuului Yhdysvaltain sisällissodassa kummallakin osapuolella vähintään kaksi rykmenttiä. Tyypillisesti prikaatiin kuului kahdesta viiteen rykmenttiä, ja sitä johti prikaatikenraali. Prikaatissa oli yleensä vain yhtä aselajia (jalkaväki, ratsuväki, tykistö, jne.). == Divisioona == Divisioonaan () kuului vähintään kaksi prikaatia, ja niitä johti kummallakin puolella tavallisesti kenraalimajuri. Unionin divisiooniin kuului yleensä kaksi tai kolme prikaatia. Konfederaation divisioonat olivat huomattavasti suurempia, sillä niihin saattoi kuulua jopa viisi tai kuusi prikaatia. == Armeijakunta == Divisioonista muodostettiin edelleen armeijakuntia (). Yhteen armeijakuntaan kuului useiden aselajien yksiköitä, minkä ansiosta armeijakunta kykeni suorittamaan itsenäisesti sotilasoperaatioita. Armeijakunnan komentajaksi valittiin yleensä siihen kuuluneiden armeijakuntien kenraaleista kaikkein kokenein. == Armeija == Sisällissodan suurin sotilasyksikkö oli armeija (), joka muodostettiin armeijakunnista. Yleisen harhaluulon mukaan kummallakin osapuolella olisi ollut sodassa käytössään vain yksi armeija, mutta todellisuudessa kummallakin osapuolella oli useita itsenäisiä armeijoita. Armeijan johtaja valittiin armeijakuntien tapaan tavallisesti käytettävissä olleista kenraaleista kokenein. Lisäksi kummankin osapuolen presidentit (Abraham Lincoln ja Jefferson Davis) saattoivat antaa itse käskyjä armeijoille. == Lähteet == *
Pianokonsertto nro 24 (Mozart)

Pianokonsertto nro 24 c-molli KV 491 on Wolfgang Amadeus Mozartin pianokonsertto, joka valmistui vuonna 1786. Konserton kantaesitys oli 7. huhtikuuta 1786 Burgtheaterissa Wienissä. Teos on sävelletty pianolle, huilulle, kahdelle oboelle, kahdelle klarinetille, kahdelle fagotille, kahdelle käyrätorvelle, kahdelle trumpetille, patarummuille ja jousisoittimille. Ludwig van Beethoven sai mahdollisesti tästä konsertosta vaikutteita omaan pianokonserttoonsa nro 3. ==Osat== #Allegro #Larghetto #Allegretto 24 Luokka:1780-luvun musiikkiteokset
Bandyliigakausi 2005–2006

Jääpallon Suomen Mestaruus kaudella 2005-2006 ratkaistiin kahdentoista joukkueen runkosarjan päätteeksi kahdeksan parhaan pudotuspeleillä. Mestaruuden voitti Tornion Palloveikot. ==Runkosarja== Joukkue O V T H Maalit P Tornion Palloveikot 22 20 0 2 183-85 40 Oulun Luistinseura 22 16 2 4 195-77 34 Porin Narukerä 22 14 2 6 125-87 30 Lappeenrannan Veiterä 22 14 0 8 118-76 28 Veitsiluodon Vastus 22 13 1 8 116-105 27 Helsingin IFK 22 13 1 8 102-81 27 Porvoon Akilles 22 8 3 11 96-126 19 Mikkelin Kampparit 22 6 3 13 91-127 15 Warkauden Pallo -35 22 6 1 15 67-144 13 Botnia-69, Helsinki 22 4 3 15 60-128 11 Oulun Palloseura 22 3 4 15 83-141 10 Jyväskylän Seudun Palloseura 22 4 2 16 101-160 10 == Puolivälierät == Puolivälierät pelattiin paras kolmesta -systeemillä siten, että ensimmäinen ja tarvittaessa kolmas ottelu käytiin paremmin sijoittuneen kotikentällä. Joukkue #1 Voitot Joukkue #2 Ottelu 1 Ottelu 2 Ottelu 3 Tornion Palloveikot 2–0 Mikkelin Kampparit 8-5 7-4 - Oulun Luistinseura 2–0 Porvoon Akilles 11-5 6-4 - Porin Narukerä 2–0 Helsingin IFK 6-5 5-3 - Lappeenrannan Veiterä 2–1 Veitsiluodon Vastus 5-7 8-6 9-8 rl. == Välierät == Välierät pelattiin paras kolmesta menetelmällä, ottelut aloitettiin paremmin sijoittuneen kotikentällä. Joukkue #1 Voitot Joukkue #2 Ottelu 1 Ottelu 2 Ottelu 3 Tornion Palloveikot 2–1 Lappeenrannan Veiterä 8-3 4-6 8-0 Oulun Luistinseura 2–1 Porin Narukerä 5-4 4-10 4-3 == Pronssiottelu == Joukkue #1 Tulos Joukkue #2 Porin Narukerä 6–1 Lappeenrannan Veiterä == Loppuottelut == 18\. maaliskuuta 2006 Haaparanta Joukkue #1 Tulos Joukkue #2 Tornion Palloveikot 8–4 Oulun Luistinseura ==Lopulliset sijoitukset== Sija Joukkue 1\. Tornion Palloveikot 2\. Oulun Luistinseura 3\. Porin Narukerä 4\. Lappeenrannan Veiterä ==Suomen mestarit== ToPV: Markku Aarni, Janne Hietala, Jorma Salmela, Peter Norén, Jari Vaattovaara, Pekka Hiltunen, Jussi Hyry, Paulus Pörhölä, Hannu Mokko, Johannes Koivisto, Tommi Haarakoski, Jussi Harjuoja, Antti Ekman, Mika Jussila, Andrei Bezrodni, Marko Herajärvi, Erkki Koivuranta, Jukka Ohtonen, Kimmo Ohtonen, Mikko Lukkarila, Igor Zolotarev. == Parhaat maalintekijät == Sija Pelaaja Joukkue Maalit 1\. Mikko Rytkönen JPS 44 2\. Igor Zolotarev ToPV 37 3\. Jari Vaattovaara ToPV 36 4\. Lauri Söderström HIFK 35 5\. Mikko Lukkarila ToPV 34 6\. Lauri Arponen Narukerä 32 Janne Hauska Veiterä 32 pistepörssin paras oli OLS:n Samuli Niskanen 67 (29 + 38) pistettä. Toiseksi sijoittui Igor Zolotarev 58 (37+21) ja kolmas oli Mikko Rytkönen 56 (44 + 12). ==Lähteet== * Anttinen: Vuosisata jääpalloa, Multiprint Oulu 2011 * IBDB Kauden 2005-06 taulukot * Maali- ja pistepörssin voittajat * Suomen Jääpalloliitto Bandyliigainfo 2006 Luokka:Bandyliiga Luokka:Vuoden 2005 jääpallo Luokka:Vuoden 2006 jääpallo
Griffon nivernais

Griffon nivernais, "nivernaisingriffoni", on ranskalainen koirarotu. Vuonna 2018 se oli Ranskassa 16. suosituin paikallinen rotuLOF 2018: Quid des races françaises? Société Centrale Canine. Haettu 4.2.2019. \- listauksessa se on 17. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi. ==Ulkonäkö== Griffon nivernais on vankkarakenteinen, pörröinen ja karkeakarvainen. Korvat ovat roikkuvat, keskipitkät ja keskileveät. Urosten säkäkorkeus on 55–62 cm, narttujen 53–60 cm - kummallakin sukupuolella sallitaan 1 cm ero suuntaan tai toiseen.Standard: Griffon Nivernais. Fédération Cynologique Internationale. Haettu 3.1.2021. Rotu painaa 22,5–25 kg. === Karvapeite === Karva on pitkää, karkeaa ja pörröistä, muodostaen poskiin "parran". Karvapeite on yleensä perusväriltään fawn ja sävyltään joko vaalea tai tumma karvan kärkien tummuudesta riippuen. Väritys on ns. "hiillikko" (joissain roduissa soopeli tai seesami) eli karvan kärjet ovat perusväriä tummemmat - mustien lisäksi toisinaan myös sinisävyiset. Valkoisia karvoja voi olla hajanaisesti enemmän tai vähemmän, ja ne aiheuttavat esimerkiksi vaaleanharmaan tai villisian harmaan ilmiasun. Mahdollisia värityksiä ovat esimerkiksi jäniksenväri (fawn, jossa on vähäiset mustat karvankärjet), sudenharmaa (hiekka, jossa mustat karvankärjet) tai siniharmaa (fawn, jossa siniset karvankärjet). Tan-merkit silmien yllä, poskissa, rintakehässä, raajojen loppupäissä ja hännän alla ovat yleiset. Valkoinen laikku rintakehässä sallitaan. ==Luonne ja käyttäytyminen== Griffon nivernais on luonteeltaan ystävällinen. Se on intohimoinen metsästäjä ja kiintyy herkästi omistajaansa. Rotu vaatii paljon säännöllistä liikuntaa, eikä se sovi pelkkään kerrostaloasuntoon.Griffon Nivernais. Sarah's Dogs. Haettu 3.1.2021. Rotua pidetään hyvänä metsästäjänä, tiukka muttei holtiton. Se soveltuu metsästämään villisikaa pienissä ajueissa, koska se on rohkea ja aloitekykyinen. Se voi kuitenkin olla myös itsepäinen ja itsenäinen. == Alkuperä == Rotu on kotoisin Nivernaisista Keski-Ranskasta. Sen kantarotuja olivat chien-gris ja mahdollisesti myös gallialainen ajokoira (canis segusius, segusii eli segusium). 1800-luvun alussa populaatioon risteytettiin grand griffon vendéeniä, ja jälkeläisiä kutsuttiin aluksi nimellä griffon vendéen- nivernais. 1800-luvun lopulla vendéeniläisen rodun vaikutuksen vähennyttyä populaatio oli riittävän omanlaisensa, jotta sitä saatettiin alkaa kutsua "nivernaisingriffoniksi". 1800- ja 1900-lukujen vaihteessa rotuun saatiin uutta verta myös englanninkettukoiralta ja saukkokoiralta. Toisin kuin susia metsästäneet esi-isänsä, tämä rotu on jalostettu ennen kaikkea villisian metsästykseenGondrexon, A. & Browne, I. Maailman koiraopas: s. 154. Weilin+Göös, Helsinki: 1974. ISBN951-35-1120-0.. ==Lähteet== Luokka:FCI 6 Ajavat ja jäljestävät koirat Luokka:Ajokoirat Luokka:Ranskalaiset koirarodut
DSB MY

DSB MY on Tanskan valtionrautateiden (Danske Statsbaner, DSB) käytössä ollut dieselveturityyppi. Ruotsalainen NOHAB valmisti DSB:lle vuosina 1954–1965 yhteensä 59 kappaletta dieselsähköisiä MY-vetureita jotka numeroitiin 1101–1159. Yhdysvaltalaisen EMD:n valmistamassa dieselmoottorissa on tehoa 1 264 kW (numerot 1101–1105 ja 1145–1159) tai 1 450 kW (numerot 1106–1144). Veturimalli perustuu pitkälti EMD:n omiin malleihin ja NOHAB valmisti MY:n kaltaisia vetureita myös Norjan ja Unkarin rautateille. MY-vetureita käytettiin aluksi henkilöliikenteen pikajunissa ja raskaissa tavarajunissa, myöhemmin niitä käytettiin paikallisliikenteessä ja kevyemmissä tavarajunissa. Nykyään niitä voi tavata Norjan, Ruotsin, Saksan ja Tanskan yksityisradoilta. Tanskan valtionrautateillä MY-vetureiden käyttö väheni 1980- ja 1990-luvuilla, ja viimeinen MY-veturin vetämä juna liikennöi DSB:n väreissä 2001. Yhden erikoisjunia vetämään tarkoitetun veturin DSB on jättänyt kalustoonsa. Osa vetureista on myyty yksityisradoille, tai museoitu (1101, 1104, 1112, 1126, 1159 ja 1129:stä pelkkä ohjaamo). Loput MY-veturit on romutettu. ==Aiheesta muualla== Luokka:Tanskalainen rautatiekalusto
Hollanninrottakoira

Hollanninrottakoira () on alankomaalainen rottakoira, joka luokitellaan pinserin- ja snautserinsukuisiin rotuihin. ==Ulkonäkö== thumb|Hollanninrottakoira borderterrierin (takana) kanssa. Hollanninrottakoiralla on suora selkä ja voimakas lantio. Karva on karkeaa, kovaa, huonosti hoidetun näköistä ja säänkestävää. Se on tavallista pidempää poskissa, muodostaen selvästi erottuvat viikset, parran ja kulmakarvat. Värit ovat keltaisen eri sävyt, joista toivotuin on tumma oljenkeltainen. Korvat, kulmakarvat, viikset ja parta saattavat olla sävyltään tummempia kuin muu karvapeite. Urokset ovat korkeudeltaan 37–42 cm. Nartut ovat korkeudeltaan 35–40 cm. Rotu painaa 7–11 kg.Hollanninrottakoira. Suomen Kennelliitto, 5.6.2012. Haettu 6.6.2020. ==Luonne ja käyttäytyminen== Hollanninrottakoira on luonteeltaan eloisa, ystävällinen ja avoin. Se on helppo kouluttaa ja kuuntelee mielellään omistajaansa. Iloisuus on yksi rodun piirteistä. == Alkuperä == thumb|"Karkeakarvainen hollanninterrieri" eli hollanninrottakoira vuodelta 1915. Hollanninrottakoiran alkuperää ei tiedetä tarkkaan, mutta yleisimmän teorian mukaan yksi sen kantaroduista on ollut alkuperäinen kellertävä snautseri. 1800-luvun puolivälissä rotu oli erittäin suosittu ylemmän keskiluokan keskuudessa, jolloin sen tehtävinä oli pyydystää rottia talleilla ja kulkea hevosvaunujen mukana. Muuan amsterdamilainen koiranmyyjä kauppasi senaikaisia hollanninrottakoiria nimellä "herrasmiehen tallikoira", mutta pian sen jälkeen nimeksi vaihtui smous ("karkeapartainen") erotukseksi belgialaisista griffoneista. Vuonna 1905 laadittiin ensimmäinen rotumääritelmä, jonka takana olivat Bylandtin kreivi, A. Woltman Elpers ja L. Seegers. 1900-luvulla rotu alkoi harvinaistua, ja vuonna 1949 Alankomaissa rekisteröitiin viimeinen pentue. Vuonna 1973 H. M. Barkman van der Weel aloitti elvytysprojektin sekarotuisilla koirilla, jotka muistuttivat rotua ulkoisesti. Myös borderterrieriä käytettiin, ja sen tuomia hyviä ominaisuuksia olivat sopiva koko, lyhyt pää, tummat korvat, kaunis häntä, kova karkea karva sekä ihmisystävällinen luonne.Terugfokprogramma. Wayback Machine: De Hollandse Smoushond. Haettu 6.6.2020. Vuonna 1978 perustettiin Hollandse Smoushonden Club, ja uusi versio alkuperäisestä rotumääritelmästä julkaistiin vuonna 1980. Suomen ensimmäinen ja toistaiseksi ainoa rodunedustaja rekisteröitiin vuonna 1993.Vrouw Twirre V.H. Vrijbuitersnest. KoiraNet-Jalostustietojärjestelmä, Suomen Kennelliitto. Viitattu 10.9.2023. ==Lähteet== === Viitteet === Luokka:FCI 2 Pinserit, snautserit, molossityyppiset ja sveitsinpaimenkoirat Luokka:Pinserit ja snautserit Luokka:Alankomaalaiset koirarodut
Infiltraatio

Infiltraatio eli imeytyminen kuvaa pintaveden siirtymistä maaperän läpi pohjavedeksi. Varsinainen infiltraatio on sadeveden tunkeutumista maan pinnan läpi maaperään, suodanta taas infiltroituneen veden kulkua yhä alemmas pohjaveden rajaan saakka. Suodannan nopeus riippuu maaperän laadusta. Luokka:Hydrogeologia
Valtion ulkomainen kääntäjäpalkinto

Valtion ulkomainen kääntäjäpalkinto () on Suomen opetus- ja kulttuuriministeriön jakama palkinto suomalaisen kirjallisuuden kääntäjille. Esityksen palkinnon saajasta tekee Filin neuvottelukunta. Palkinnon arvo on 15 000 euroa. ==Palkitut== Vuosi Saaja Maa 1975 Manfred Peter Hein Saksa 1976 Béla Jávorszky Unkari 1977 Jens Hildén Ruotsi 1978 Olivier Descargues Ranska Gabriel Rebourcet Ranska 1979 Keith Bosley Iso-Britannia 1980 Vladimir Bogatšev Neuvostoliitto 1982 Ingrid Schellbach-Kopra Saksa 1983 Robert Layton Iso-Britannia 1984 Jan Petr Velkoborský Tšekkoslovakia 1985 István Rácz Unkari 1986 Bo Carpelan Suomi 1987 Piret Saluri Viro 1988 Thomas Warburton Suomi 1989 Lucie Albertini Ranska C. G. Bjurström Ranska Mirja Bolgár Ranska 1990 Philip Binham Suomi/Yhdysvallat Timothy Binham Suomi/Yhdysvallat 1991 Anu Pyykönen- Stohner Saksa Friedbert Stohner Saksa 1992 Herbert Lomas Iso-Britannia 1993 Kerstin Lindqvist Ruotsi 1994 Jean-Luc Moreau Ranska 1995 Jesús Pardo Espanja 1996 Anselm Hollo Yhdysvallat 1997 Nøste Kendzior Norja 1997 Gisbert Jänicke Suomi/Saksa 1998 Joan Tate Iso-Britannia 1999 Jelka Ovaska Novak Slovenia 2000 Lars Huldén Suomi 2001 Stefan Moster Saksa 2002 Helena Idström Tanska 2003 Anne Colin du Terrail Ranska 2004 Viola Parente-Capková Tšekki/Italia 2004 Antonio Parente Italia 2005 Camilla Frostell Ruotsi 2006 Hildi Hawkins Iso- Britannia 2007 Hiroko Suenobu Japani 2007 David Hackston Iso-Britannia 2008 Gabriele Schrey-Vasara Saksa 2009 Ljudmila Braude Venäjä Anna Sidorova Venäjä 2010 Rami Saari Israel 2011 María Martzoúkou Kreikka 2012 Vladimír Piskoř Tšekki 2013 David McDuff Iso-Britannia 2014 Angela Plöger Saksa 2015 Janina Orlov Ruotsi 2016 Turid Farbregd Norja 2017 Sebastian Musielak Puola 2018 Birgita Bonde Hansen Tanska 2019 Elina Kritzokat Saksa 2020 Annemarie Raas Alankomaat 2021 Kirsi Kinnunen Ranska 2022 Kadri Jaanits Viro 2023 Claire Saint-Germain Ranska 2024 Maima Grīnberga Latvia == Lähteet== Luokka:Suomalaiset kirjallisuuspalkinnot
Uzbekistanin islamilainen liike

Uzbekistanin islamilainen liike () on vuonna 1999 toimintansa aloittanut islamilainen terroristiliike, jonka päätavoitteena on ollut kaataa Uzbekistanin Islom Karimovin johtama sekulaari hallinto, ja perustaa islamiin perustuva teokratia. Järjestö on levittäytynyt myös muihin Keski-Aasian valtioihin, sekä Iraniin ja Pakistaniin. Iskuja se on tehnyt kuitenkin pääasiassa Keski-Aasiassa. Järjestöllä on ollut yhteyksiä Al Qaidaan ja Talibaniin. Järjestöön kuuluu arviolta alle 1 000 taistelijaa. ==Historia== Uzbekistanin islamilainen liike perustettiin vuonna 1999 ja aluksi se toimi lähinnä Uzbekistanin rajojen sisällä ja etenkin Ferganan laakson alueella lähellä Kirgisian rajaa. Perustamisvuotensa helmikuussa järjestö teki viisi autopommi-iskua, sekä otti useita panttivankeja vuosina 1999 ja 2000. Panttivangeiksi joutui muun muassa yhdysvaltalainen vuorikiipeilijä, neljä japanilaista geologia ja kahdeksan kirgiisisotilasta. Vuoden 2000 marraskuussa järjestön johtajat Tahir Yuldashev ja Juma Namangani tuomittiin Uzbekistanissa poissaolevina kuolemaan vuoden 1999 pommi-iskujen johdosta. Molemmat olivat kuitenkin jo vuonna 1999 siirtyneet Afganistaniin, jossa he kouluttivat ja rekrytoivat taistelijoita maata hallinneen Taliban-liikkeen suojissa. Afganistanin sodan alettua vuonna 2001 koalition joukot ovat ottaneet kiinni ja tappaneet useita järjestön taistelijoita. Järjestö on kokenut koalition joukkojen toiminnan takia iskukyvyn heikkenemistä, mutta se on samalla levinnyt myös Uzbekistania ympäröiviin maihin. Sillä on sotilastukikohtia Tadžikistanissa ja Afganistanissa. Uzbekistan on saanut tukea järjestön vastaiseen taisteluun Venäjältä, Kiinasta ja Yhdysvalloista. Järjestöä komentanut Yuldashev sai surmansa Yhdysvaltojen ohjusiskussa vuonna 2009 ja hänen jälkeensä johtoon on ilmeisesti noussut Usman Jan-niminen mies. ==Lähteet== Luokka:Islamilaiset terroristijärjestöt Luokka:Jihadistijärjestöt
Hygeninajokoira

Hygeninajokoira () on norjalainen koirarotu. ==Ulkonäkö== Hygeninajokoira on keskikokoinen, tiivisrakenteinen ja vankka. Pää on keskikokoinen, hieman kiilamainen (olematta suippo) ja leveähkö. Kallo on sekä edestä että sivulta katsottuna holvautunut. Kuono on syvä, leveä ja sivulta katsoen pyöristyvä, kuononselkä suora, otsapenger selkeä. Silmät ovat keskikokoiset eivätkä saa olla ulkonevat; sävyltään karvapeitteen väriin sointuva. Korvat ovat keskikorkealle kiinnittyneet ja kärjistään pyöristyneet, eivät pitkät eivätkä leveät. Selkä on suora, vahva ja lyhyt, lanne leveä ja lihaksikas, lantio pitkä ja hieman viettävä. Häntä ei ole pitkä ja se kannetaan ylöspäin kaartuneena. Urosten säkäkorkeus on 50–58 cm (ihanne 54 cm) ja narttujen 47–55 cm (ihanne 51 cm).Rotumääritelmä: Hygeninajokoira. Suomen Kennelliitto, 12.8.1992. Haettu 12.1.2021. Paino vaihtelee 20–25 kg välillä. Karvapeite on suora, kiiltävä ja tiheä, jopa hieman karkea. Sallitut värit ovat seuraavat:Standard: Hygenhund. Fédération Cynologique Internationale. Haettu 12.1.2021. *punainen: punaruskea tai kellanpunainen (usein peitinkarvat mustia päässä, selässä ja hännänjuuressa) joko valkein merkein tai ilman *musta- ruskea (black & tan) yleensä valkein merkein *valkokirjava: valkoinen punaruskein tai kellanpunaisin merkein ja täplin *kolmivärinen: valkoinen mustin ja ruskein merkein ==Luonne ja käyttäytyminen== Hygeninajokoira on luonteeltaan iloinen ja uskollinen. Se on älykäs, aktiivinen metsästäjä ja uskollinen omistajalleen. Sillä on voimakas tahto työskennelläHygenhund. Sarah's Dogs. Haettu 12.1.2021., ja se on tarkoitettu pienriistan metsästykseenMorris, Desmond. Dogs - The Ultimate Dictionary of Over 1000 Dog Breeds, s. 100. Trafalgar Square, 2008: North Pomfret, Vermont.. == Alkuperä == F. Hygen-niminen kasvattaja jalosti rodun 1800-luvun lopulla risteyttämällä holsteininajokoiran (Hölsteiner Bracke) muutaman skandinaavisen ajokoiran kanssa.Gondrexon, A. & Browne, I. Maailman koiraopas: s. 156. Weilin+Göös, Helsinki: 1974. ISBN951-35-1120-0. Sillä on yhteinen alkuperä dunkerinajokoiran kanssa.Lindholm, Åsa. Svenska Hundraser - Ett Kulturarv, s. 167. Sellin & Partner, Tukholma: 2008. ISBN 978-91-7055-366-0. ==Lähteet== Luokka:FCI 6 Ajavat ja jäljestävät koirat Luokka:Ajokoirat Luokka:Norjalaiset koirarodut
Lumivoikukka

Lumivoikukka (Taraxacum arcticum) on kylmässä viihtyvä voikukkalaji, jota esiintyy muun muassa Huippuvuorten tundrallaTaraxacum arcticum (Trautv.) Dahlst., joka kasvaa 5–10 cm:n korkuiseksi. Toinen Huippuvuorilla esiintyvä voikukkalaji on napavoikukka (Taraxacum brachyceras). == Muita kylmässä viihtyviä voikukkia == * tunturivoikukka (Taraxacum taraxacum): keltainenTaraxacum sect. Taraxacum, jopa 20 cm korkea, Norjan tuntureilla kasvaa myös HuippuvuorillaTaraxacum brachyceras Dahlst. * atlantinvoikukka (Taraxacum spectabilia):Taraxacum sect. Spectabilia Islannissa, Grönlannissa * Taraxacum cymbifolium:Taraxacum cymbifolium H.Linb. ex Dahlst. Kasvaa harvinaisena muun muassa Karhusaarella * Taraxacum ruderalia:Taraxacum sect. Ruderalia Huippuvuorilla, Norjan tuntureilla, Islannissa, aivan Grönlannin eteläkärjessäTaraxacum sect. Ruderalia Kirschner, H.Øllg. & Stepanek * Taraxacum ceratophoraTaraxacum sect. Borealia Hand.-Mazz. * Taraxacum boreigena: Norjan tuntureillaTaraxacum sect. Boreigena Dahlst. ex G.E.Haglund == Lähteet == == Kirjallisuutta == * Johannes Lid Norsk flora Det Norske Samlaget 2005 ISBN 82-521-6029-8 * Olav Gjærevoll & Olaf I. Rønning 1980: Flowers f Svalbard ISBN 82-00-05398-9 == Aiheesta muualla == * The Flora of Svalbard: Taraxacum arcticum * ITIS: Taraxacum arcticum Luokka:Voikukat
Last Man Standing

Last Man Standing on vuonna 1996 ensi-iltansa saanut toimintaelokuva, joka on uusintaversio Akira Kurosawan elokuvasta Yojimbo – onnensoturi. Elokuvan pääosia esittävät Bruce Willis, William Sanderson, Ned Eisenberg, Michael Imperioli, Bruce Dern, David Patrick Kelly, Christopher Walken, Karina Lombard ja Ken Jenkins. Elokuvan on ohjannut Walter Hill. Elokuva ei menestynyt taloudellisesti. == Näyttelijöitä == ==Aiheesta muualla== * * * Luokka:Yhdysvaltalaiset toimintaelokuvat Luokka:Vuoden 1996 yhdysvaltalaiset elokuvat Luokka:Walter Hillin ohjaamat elokuvat Luokka:Walter Hillin käsikirjoittamat elokuvat Luokka:Yhdysvaltalaiset uudelleenfilmatisoinnit
Lopettaminen

thumb|Rotta lopetetaan yliannoksella. Lopettaminen on toimenpide, jolla ihminen tappaa eläimen muutoin kuin metsästys- tai teurastustarkoituksessa. == Syitä == Yleensä lopetettava eläin on sairas tai vahingoittunut ja lopettaminen tapahtuu eläinsuojelusyistä. Joissain tapauksissa myös terve eläin päätetään lopettaa, jos sen uskotaan aiheuttavan huomattavaa haittaa tai vaaratilanteita. Tällaisia ovat esimerkiksi toistuvasti pureva vihainen koira, jonka omistaja ei hallitse sitä turvallisesti, asuntokeskukseen tunkeutuva suurpeto tai hirviaitojen väliin eksynyt hirvi. ==Lainsäädäntö Suomessa== Suomessa eläimen saa lopettaa vain asiaan perehtynyt henkilö. Lopettaminen voidaan suorittaa joko ampumalla aivoihin tai käyttämällä kaasua, joka aiheuttaa välittömän tajunnan menetyksen ja kuoleman, tai eläinlääkärissä tappavalla yliannoksella tarkoitukseen sopivaa lääkeainetta, kuten barbituraatteja. Poliisilla on oikeus lopettaa eläin, joka aiheuttaa vaaraa tai huomattavia vahinkoja, tai jonka eloon jättäminen olisi eläinsuojelun kannalta julmaa. == Lähteet == Luokka:Eläinten tappaminen Luokka:Lääketieteen etiikka Luokka:Eläinlääketiede
Algérie 3

Algérie 3 () on algerialainen kaapelitelevisiokanava, joka näkyy myös eri puolella maailmaa satelliitin kautta. Se kuuluu ENTV:n televisioverkostoon. Algérie 3:n ohjelmistoon kuuluu paikallisia draamasarjoja, elokuvia, uutisia, piirrettyjä ja ajoittain myös urheilua. == Lähteet == * Virallinen sivusto ja Luokka:Algerialaiset televisiokanavat Luokka:Vuonna 2001 perustetut televisiokanavat
Rutger von Ascheberg

Rutger von Ascheberg (1621–1693) oli Ruotsin sotamarsalkka. Hän astui Ruotsin palvelukseen ja oli vuonna 1639 ratsumies Johan Banérin joukoissa. Vuoteen 1646 mennessä hän oli kohonnut ratsumestariksi. Ascheberg oli oman rykmentinsä komentaja 1659 ja ratsuväen kenraalimajuri 1664. Hänet korotettiin vapaaherraksi 1673 ja vuonna 1678 hänestä tuli sotamarsalkka. Aschebergistä tuli Skoonen kuvernööri vuonna 1680 ja kreivi 1687.Anrep, s. 96Ascheberg, Rutger von, Tietosanakirja osa 1, palsta 618. Tietosanakirja-osakeyhtiö 1907. (Runeberg.org) ==Katso myös== * Von Ascheberg ==Lähteet== * ===Viitteet=== Luokka:Ruotsin sotamarsalkat Luokka:Ruotsalaiset kreivit Luokka:Vuonna 1621 syntyneet Luokka:Vuonna 1693 kuolleet
High Strung

High Strung on vuonna 1991 julkaistu indie-komediaelokuva. Elokuvan pääosia esittävät Steve Oedekerk, Thomas F. Wilson, Fred Willard, Jim Carrey, Denise Crosby ja Jani Lane. Kirsten Dunst esiintyy cameoroolissa. Elokuvan on ohjannut Roger Nygard. == Aiheesta muualla == * * Luokka:Yhdysvaltalaiset komediaelokuvat Luokka:Vuoden 1991 yhdysvaltalaiset elokuvat Luokka:Yhdysvaltalaiset independent-elokuvat
Antonio Molino Rojo

Antonio Molino Rojo (14. syyskuuta 1926 – 2. marraskuuta 2011 Barcelona, Espanja)Antonio Molino Rojo oli espanjalainen näyttelijä, joka näytteli etupäässä 1960-1970-luvun spaghettiwesterneissä. Hänen uralleen mahtuu lähes 90 elokuvaa vuosina 1955–1988 mutta merkittäviä ovat hänen lännenroolinsa Sergio Leonen trilogiassa Kourallinen dollareita (1964), Vain muutaman dollarin tähden, (1965) ja Hyvät, pahat ja rumat (1966). Hän näytteli myös Leonen elokuvassa Huuliharppukostaja vuonna 1968. Rojo ei aina näytellyt westerneissä jengin jäsentä. Elokuvassa Hyvät, pahat ja rumat hän esitti hyvää kapteenia, joka oli saanut kuolion jalkaansa. Hän varoitti Angel Eyesia (Lee Van Cleef) olemasta epärehellinen. ==Lähteet== *Obituary ==Aiheesta muualla== * Luokka:Espanjalaiset näyttelijät Luokka:Vuonna 1926 syntyneet Luokka:Vuonna 2011 kuolleet
Peltoleinikki

Peltoleinikki (Ranunculus arvensis) on lähinnä Euraasiassa ja Pohjois- Afrikassa tavattava yksivuotinen, keltakukkainen leinikkilaji. Peltoleinikki on myrkyllinen kasvi.Retkeilykasvio 1998, s. 79. == Ulkonäkö ja koko == thumb|vasen|180px|Peltoleinikin kukkia ja lehtiä. Peltoleinikki kasvaa 15–50 cm pitkäksi, joskin Suomessa laji jää yleensä matalakasvuiseksi. Varsi on pysty, harvaan sirottavakarvainen ja tavallisesti runsashaarainen. Ruodillisia tyvilehtiä on 1–6 kappaletta. Niiden lehtilapa on ehyt, vastapuikea ja isohampainen. Ylemmät lehdet ovat lähes ruodittomia, lapa on toistamiseen kolmiosainen, liuskat pitkulaisia tai tasasoukkia. Kukkaperä on sileä ja kukkapohjus karvainen. Kukassa on kaksi kehäkiehkuraa. Sekä verhiö ja teriö ovat viisilehtisiä. Mesikuoppaiset terälehdet ovat 2–6 mm pitkiä ja väriltään vihertävänkeltaisia. Suomessa peltoleinikki kukkii kesä-elokuussa, toisinaan jopa syyskuussa. Hedelmistö koostuu 3–6 mm pitkistä piikkisistä ja nystypintaisista pähkylöistä, joissa on 2–3 mm pitkä lähes suora ota. Pähkylöitä on kuitenkin vähän.Retkeilykasvio 1998, s. 75, 79.Suuri Pohjolan kasvio 2005, s. 178. == Levinneisyys == Peltoleinikin päälevinneisyysalue ulottuu Euroopassa Pyreneiden niemimaalta Isoon-Britanniaan, Etelä-Tanskaan, Puolaan, Romaniaan, Bulgariaan ja Lounais-Ukrainaan. Lisäksi sitä esiintyy erillisenä esiintymänä Kaukasuksen alueella sekä Pohjois-Afrikassa Tunisiasta Marokkoon. Satunnaisena lajia tavataan Fennoskandian etelä- ja keskiosista, Turkista, Lähi-idästä, Iranista ja Keski-Aasiasta. Peltoleinikkiä tavataan myös Japanissa. Pohjois-Amerikassa se on tulokaslaji, jota tavataan paikoin mantereen itä- ja länsiosissa.Den virtuella floran: Åkerranunkel (myös levinneisyyskartat) Viitattu 22.11.2011. Suomessa peltoleinikki on harvinainen tulokaslaji, jota on tavattu eri puolilla rannikkoa sekä paikoin Etelä-Suomen sisämaassa. Suuri osa Suomessa tehdyistä lajin havainnoista on 1900-luvun alkupuolelta.Lampinen, R. & Lahti, T. 2011: Kasviatlas 2010: Peltoleinikin levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 22.11.2011. == Elinympäristö == Nimensä mukaisesti peltoleinikki kasvaa päälevinneisyysalueellaan erityisesti pelloilla. Laji on kalkinsuosija. Suomessa laji kasvaa tulokaslajeille tyypillisesti ratapihoilla, myllyillä, satamissa ja kaatopaikoilla. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * *ITIS: Ranunculus arvensis *United States Department of Agriculture (USDA): Ranunculus arvensis *Flora of China: Ranunculus arvensis Luokka:Leinikit Luokka:Myrkylliset kasvit
Holland Parkin metroasema

Holland Parkin metroasema on Lontoon metron Central Linen asema Kensington and Chelsean alueella Lontoossa Yhdistyneessä kuningaskunnassa. Asema sijaitsee Holland Park -puiston läheisyydessä Lontoon matkakortin maksualueella 2. == Historia == Asema on avattu 30. heinäkuuta 1900 osana Central London Railwayta. Alkuperäinen Harry Bell Measuresin suunnittelema asemarakennus on edelleen käytössä. 28. heinäkuuta 1958 asemalla sattui sähköviasta johtunut tuhoisa tulipalo, jossa menehtyi yksi ja loukkaantui 51 ihmistä. Tiedosto:Holland Park tube station 2007 - EPSN0320lr.jpg|Aseman laiturialuetta Tiedosto:Holland Park stn roundel.JPG == Lähteet == * === Viitteet === == Aiheesta muualla == Luokka:Kensingtonin ja Chelsean metroasemat
Marcilio Dias (1940)

Marcilio Dias (runkonumero M1) oli Brasilian laivaston Marcilio Dias -luokan hävittäjä. == Valmistus == Alus tilattiin Rio de Janeirosta Ilha das Cobrasista, missä köli laskettiin 8. toukokuuta 1937. Alus laskettiin vesille 20. heinäkuuta 1940 ja otettiin palvelukseen 29. marraskuuta 1943. ==Palvelus == Alus oli sisaralustensa kanssa liittoutuneiden Koillisessa laivasto- osastossa, jossa se pääasiassa partioi eteläisellä Atlantilla akselivaltojen saarronmurtajia etsien. Partiomatkat kestivät yleensä neljätoista vuorokautta kerrallaan. Marcilio Dias teki sodan aikana maaliskuusta 1944 huhtikuuhun 1945 kaikkiaan yhdeksän partiomatkaa, joista osassa partio-osastoon kuului myös Yhdysvaltain laivaston aluksia, kuten saattuetukialukset USS Wake Island ja USS Mission Bay.Whitley, M. J. s. 22 Alus osallistui myös tarvittaessa Rion, Recifen ja Trinidadin reiteillä saattueiden suojaamiseen. Heinäkuussa 1944 alus suojasi sisaralustensa kanssa viittä saattuetta, jotka kuljettivat brasilialaisia joukkoja Italiaan. Sodan päätyttyä alus jatkoi palvelustaan, kunnes se poistettiin alusluettelosta 1966. == Lähteet == * * * === Viitteet === Luokka:Marcílio Dias -luokan hävittäjät Luokka:Brasilialaiset toisen maailmansodan hävittäjät